Razgovor:Donja Mahala (Mostar)

message: Ovakva i slična "naselja" bi ih možda bilo bolje stavljati u kategoriju "Kvartovi Mostara", "Kvartovi u Bosni i Hercegovini"...ili slično. Agencija za statistiku ih ne vodi kao naselja, to su u biti podnaselja, četvrti, kvartovi i ostali dijelovi naselja. Uglavnom, možda ih nebi trebalo stavljati u kategorija "Naselja u Mostaru" i "Naselja u Bosni i Hercegovini". --Golden Bosnian Lily (r) 16:19, 16 oktobar 2015 (CEST)
Hvala za komentar. Ja o kategorizaciji članka nisam ni razmišljao. Inače, Donja Mahala jeste kvart ili naselje (jedno od poznatijih i autentičnijih) u Mostaru, a u Agenciji za statistiku se vodi kao Mjesna zajednica. U prvoj verziji članak sam stavio u kategoriju "Mostar", ali je moj vjerni pratilac AnToni to promijenio u "Naselja u Mostaru" i "Naselja u Bosni i Hercegovini". Kada sam ga već spomenuo red je i da pozdravim. Srdačan pozdrav za Antonija od njegovog Čaraparka.
Falcon Bos (razgovor) 22:23, 16 oktobar 2015 (CEST)
replies: text: Pitanje je da li uopšte treba da postoje članci o nezvaničnim dijelovima nekih gradova. Ovaj se članak treba prebaciti u članku o zvaničnom naselju kom pripada Donja Mahala.--AnToni(R) 22:33, 16 oktobar 2015 (CEST)
Apsolutno je netačno da je Donja Mahala "nezvanični dio" Mostara. Pa ne postoji nikakvo „zvanično naselje „ kojem pripada Donja Mahala, osim gradu Mostaru! Donja Mahala je historijski i geografski pozicionirana kao mostarsko naselje i može se naći u gotovo svim zvaničnim i nezvaničnim kartama i knjigama Mostara. Mislim da bi prije ovakvih ishitrenih prijedloga predlagač trebao konsultirati geografske karte i historijske izvore! Ako se ovaj članak briše, istu sudbinu bi trebali doživjeti i članci: Naselja Mostara, Luka, Carina, Cim, Ilići, Potoci, Blagaj, Kuti, Sutina, Podvelež, Donja Drežnica, Gnojnice, Jasenica, Buna, Hodbina, Gubavica, kao i linkovi na kategoriji Naselja u općini Mostar. Tako bi Mostar i na Wikipediji doživio virtualni urbicid, nakon što je jedan već preživio. Zaista mi nije jasno kome ovo može biti u interesu!?
Falcon Bos (razgovor) 00:03, 17 oktobar 2015 (CEST)
replies: text: : Kolega GBL tvrdi da naselje nije u evidenciji Agencije za statistiku. Ovdje se misli na zvanično ime i evidencija u Agenciji za statistiku, a ne o postojanju ili nepostojanju. Postoje takvi kolokvijalni nazivi i u drugim gradovima. Ako naselje nije u evidenciji Agencije, onda ga treba prebaciti tamo gdje pripada.  --AnToni(R) 00:14, 17 oktobar 2015 (CEST)
replies: text: :: Donja Mahala je jedan od dijelova Mostara, kao i spomenuta Luka i Carina (da ne nabrajam sad sve). GBL i AnToni su u pravu: sva ova naselja vode se kao mjesne zajednice (tj. ne kao naselja) i u tome je kvaka. Ako ima dovoljno enciklopedijski relevantnog materijala, onda članak može ostati, a ako nema, lahko ga je uvijek obrisati. Ne znam koliko bi sad dobro bilo prebaciti ovo u članak o Mostaru. Onda bi trebalo napisati i za ostale dijelove grada, a to bi pretrpalo članak. -- KWiki (razgovor) 00:19, 17 oktobar 2015 (CEST)
replies: text: :::Donja Mahala postoji na spisku popisa stanovništva 1991. godine, međutim, na popisima stanovništva 1971, 1981. i 2013. se ne vodi u evidenciji. Naravno, ako ima materijala da članak postoji to uopće nije nikakav problem (postoje i kraći članci), samo, trebalo bi članak kategorisati u neku drugu kategoriju a ne u "Naselja u Mostaru" i "Naselja u Bosni i Hercegovini" jer bi tu trebali staviti zvanična naselja. Ovakav "problem" imamo i kod drugih tzv. naselja poput: Bistrik, Dobrinja (Sarajevo), Hrasno (naselje), Skenderija (naselje)... --Golden Bosnian Lily (r) 05:18, 17 oktobar 2015 (CEST)
replies: text: :::: Možda stvaranjem kategorije MZ u Mostaru, ali kao na primjeru Sarajeva kog poznam, za razliku od Mostara, ne mogu reći tačno mišljenje, te ostavljam kolegi GBL, koji se bavi ovom problematikom da donese sud. U svakom slučaju treba da nađemo rješenje, jer kad se broj članaka o "ovakvim naseljima" poveća, bit će teško pravilno ih kategorizirati.--AnToni(R) 10:33, 17 oktobar 2015 (CEST)
replies: text: :::::: Lično nisam za kvartove (ljepše mi zvuči četvrt)u kategorizaciji, jer mislim na nije riječ koja se koristi i koja je zaživila u lokalnom jeziku u BiH. S druge strane kvartovi su u nekim gradovima zvanične jedinice, te ih ne treba miješati sa lokalnim nazivima. Bistrik nije kvart, ali nije ni mjesna zajednica. Vjerovatno ima Bistrik I i Bistrik II, ali mjesne zajednice su zapravo beznačajne jedinice, koje su ostale iz Jugoslavije i nemaju neku upravnu ni političku funkciju u BiH. Osim možda na popisima stanovništva. --AnToni(R) 10:41, 17 oktobar 2015 (CEST)
Neka bude kako KWiki kaže. :) --Golden Bosnian Lily (r) 13:44, 17 oktobar 2015 (CEST)

text: Hah, opet lopta kod mene. :) Ali ne znam ni ja šta ću s njom. :) Prijedlog: dijelove grada (a koji se ne vode kao posebna naselja) staviti u kategoriju "Mostar", a naselja su već gdje i trebaju biti (ako je samo kategorizacija u pitanju). -- KWiki (razgovor) 14:26, 17 oktobar 2015 (CEST)
thread_title:  Kategorizacija